Ombudsman pärineb rootsi keelest ja selle tähenduseks märgivad kaks rootsi-eesti sõnaraamatut: volinik, asjaajaja, esindaja. Meile praegu on see sõna tulnud siiski inglise keele kaudu. J. Silveti inglise-eesti sõnaraamatus on eesti poole peal kirjas niimoodi: "ombutsmann", (1960-ndatel aastatel Inglismaal esmakordselt parlamendi poolt määratud) kodanike huve kaitsev volinik (kaebuste puhul mingi bürokraatliku korralduse vastu). Inglise sõnaraamatud näitavad, et ametlikult kutsutakse teda Suurbritannias Parliamentary Commissioner. Peale Rootsi ja Suurbritannia on institutsioon olemas veel paljudes teistes riikides.